Skogblomsterfluer

Skogblomsterfluer (slekten Dasysyrphus) er en gruppe av fluer som tilhører familien blomsterfluer (Syrphidae). Det er kjent rundt 40 arter, åtte forekommer i Norge.


== Utseende ==

Små til middelsstore (5–11 mm), slanke, gule og svarte blomsterfluer. De kan kjennes på at de gule områdene er forholdsvis små, oversiden av thorax blank, vingene nokså store og glassklare med svært tydelig, mørkt vingemerke. Ellers kan de ligne på mange andre Syrphini. Hodet er temmelig stort, hos hannene møtes fasettøynene i pannen. Disse er kledt med fine, lyse, ofte knapt synlige hår. Ansiktet er gult, vanligvis med mørk midtstripe. Thorax har gule, tett hårete felter på sidene, men disse er knapt synlige ovenfra, og er blank og skinnende. Noen arter har to eller fire tydelige lengdestriper av grå bestøvning. Scutellum er gult eller gulbrunt. Bakkroppen er oval til avlang, svart med gule tegninger. På det andre bakkroppsleddet er det vanligvis ovale, gule sideflekker, på ledd 3 og 4 kan det være gule tverrbånd, eller et par mer eller mindre kommaformede gule flekker. Beina er slanke og brunlige. Vingene er glassklare og relativt store, ved framkanten med et markert, mørkt, avlangt vingemerke.


== Levevis ==
Som det norske navnet skulle tyde på, lever disse artene mest i skog. De besøker gjerne åpne blomster i lysninger i skogen. Larvene lever av bladlus, ofte i trekronene. Flere arter er knyttet til bartrær.


== Utbredelse ==
Et flertall av de kjente artene lever i den palearktiske sone.


== Systematisk inndeling med nordiske arter ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Syrphinae
slektsgruppe Syrphini
slekten skogblomsterfluer, Dasysyrphus Enderlein, 1938
gråstripet skogblomsterflue, Dasysyrphus albostriatus (Fallén, 1817)
Dasysyrphus eggeri (Schiner, 1862) – i Norden bare ett funn fra Södermanland, Sverige
kølleflekket skogblomsterflue, Dasysyrphus friuliensis (van der Goot, 1960)
gulneseskogblomsterflue, Dasysyrphus hilaris (Zetterstedt, 1843)
polarskogblomsterflue, Dasysyrphus nigricornis (Verrall, 1873)
liten skogblomsterflue, Dasysyrphus pauxillus (Williston, 1887)
furuskogblomsterflue, Dasysyrphus pinastri (DeGeer, 1776)
Dasysyrphus postclaviger (Stys & Moucha, 1962) – ennå ikke funnet i Norge, men forekommer trolig i Nord-Norge
trebåndet skogblomsterflue, Dasysyrphus tricinctus (Fallén, 1817)
praktskogblomsterflue*, Dasysyrphus venustus (Meigen, 1822)* oversettelse av svensk navn, det er ikke registrert noe offisielt norsk navn på arten ennå


== Kilder og litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
Torp, E. 1994. Danmarks svirrefluer (Diptera: Syrphidae). Apollo Books, Stenstrup.


== Eksterne lenker ==
(en) skogblomsterfluer i Encyclopedia of Life 
(en) skogblomsterfluer i Global Biodiversity Information Facility 
(no) skogblomsterfluer hos Artsdatabanken 
(sv) skogblomsterfluer hos Dyntaxa 
(en) skogblomsterfluer hos Fauna Europaea 
(en) skogblomsterfluer hos ITIS 
(en) skogblomsterfluer hos NCBI 
(en) Kategori:Dasysyrphus – bilder, video eller lyd på Wikimedia Commons 
Dasysyrphus – detaljert informasjon på Wikispecies 
www.syrphidae.com/ – the Syrphidae website
Norsk Entomologisk forening – for deg som vil lære mer om insekter.